JayJayThrowThrow/commonwealth-wiki-mix huggingface dataset:
Pokok Teh Assam

Teh Assam adalah Teh Hitam yang dinamakan menurut kawasan penghasilannya (Assam, India). Teh ini ditanam pada paras laut dan terkenal dengan kepekatan, cepat kembang, perasa malt, dan warna yang terang dan jelas. Dalam sejarah, Assam adalah kawasan pengeluar teh perdagangan kedua selepas China. China dan Assam merupakan dua kawasan di dunia yang mempunyai pokok teh asal. Teh Assam mengubah tabiat meminum teh, dihasilkan dari pelbagai jenis pokok teh, menghasilkan teh yang berlainan.
Geografi

Pokok teh (Camellia sinensis var assamica) ditanam di tanah rendah Assam, tidak seperti teh Darjeeling dan teh Nilgiri yang ditanam di tanah tinggi.
Sejarah

Terdapat teks purba perubatan Sanskrit abad ke 10 dari Assam yang dikenali sebagai Nidana yang menyebut mengenai daun yang dipanggil shamapatra darimana shamapani dibuat. Ini kemungkinannya teh pertama sekali direkodkan di India.

Sebelum teh di perdaggangkan di Assam, daun pokok teh digunakan oleh penduduk setempat tanpa diproses. Pratis ini berterusan dikawasan-kawasan sukar dicapai di Assam.
Awalnya

Robert Bruce dikatakan menjumpai pokok teh tumbuh meliar dikawasan itu. Menurut cerita lain, bangsawan Assamese, Maniram Dewan, menunjukkan Robert Bruce kepada pokok tersebut pada tahun 1823. Sebelum kematiannya pada tahun 1825, Bruce memberitahu pengetahuannya itu kepada saudaranya Charles, yang menghantar benih pokok teh tersebut ke Calcutta pada tahun 1831. Pada tahun 1833 British kehilangan monopoli perdagangan teh dengan China dan Majlis Teh menghantar setiausaha George Gordon ke China untuk mempelajari kaedah dan memulakan ladang teh di Assam. Dia pulang dari dari China dengan pekerja dan pokok teh China. Ia didapati bahawa pokok tempatan adalah lebih sesuai untuk cuaca tempatan. Pada 8 May 1838 350 paun teh Assam dihantar ke London, dan dijual di Rumah India "India House", London pada 10 Januari 1839. Peminum teh begitu kagum dengan teh tersebut, dan industri teh di Assam bermula. Charles Bruce dan yang lain, termasuk Maniram Dewan, mula membersihkan hutan dan mendirikan ladang teh.

Pada 26 Februari 1858 Maniram Dewan, peladang teh tempatan tunggal, digantung atas tuduhan terbabit dan terlibat dengan Pemberontakan Sepoy pada tahun 1857 menentang British berasaskan surat yang dipintas.
Lihat juga

* Senarai pokok
* Teh
* Teh Nilgiri
Pautan luar

* Lembaga Teh India
* Assamtea.biz Teh Keistimewaan Tfactor


Teh Assam
Lapangan terbang

thumb|right|Terminal 2 Mexico City International Airport, MEX adalah lapangan terbang terbesar dan paling sibuk di [[Amerika Latin.]]
thumb|Barra Airport (Scotland)|Barra Airport, [[Outer Hebrides, Scotland, satu daripada hanya dua lapangan terbang yang menggunakan satu landasan terbang pantai untuk perkhidmatan berjadual.]]

Lapangan terbang (Tulisan Jawi: لاڤڠن تربڠ) adalah satu lokasi di mana pesawat seperti pesawat kepak kaku, helikopter, dan kapal udara berlepas dan mendarat. Pesawat mungkin juga disimpan atau dikekalkan pada satu lapangan terbang. Sebuah lapangan terbang mempunyai sekurang-kurangnya satu permukaan seperti satu landasan terbang, satu landasan helikopter, atau air untuk berlepas dan pendaratan, dan sering termasuk bangunan-bangunan seperti hangar dan bangunan terminal.

Lapangan terbang yang lebih besar mungkin mempunyai pengkalan kekal pengendali perkhidmatan, limbungan pesawat laut dan tanjakan, kawalan trafik udara, kemudahan penumpang seperti restoran dan ruang menunggu, dan perkhidmatan kecemasan. lapangan terbang ketenteraan adalah dikenali sebagai satu pangkalan udara atau stesen udara. Istilah airfield, airstrip dan aerodrom juga mungkin digunakan untuk merujuk lapangan terbang, dan istilah heliport, pangkalan pesawat laut, dan STOLport merujuk kepada lapangan terbang yang secara eksklusif untuk helikopter, kapal terbang laut atau pesawat perlepasan dan pendaratan pendek.

__TOC__
Keselamatan lapangan terbang

thumb|Bagasi diteliti menggunakan mesin sinar-X, penumpang jalan melalui [[pengesan logam]]

Keselamatan lapangan terbang biasanya memerlukan pemeriksaan bagasi, penayangan logam individu, dan membuat keputusan menentang sebarang objek yang boleh digunakan sebagai senjata. Sejak serangan 11 September 2001, keselamatan lapangan terbang telah dipertingkatkan secara mendadak.
Lihat juga

* Senarai lapangan terbang
* Kawalan Trafik Udara Malaysia
Pautan luar

* Airports Council International (ACI)—industry group representing over 1,600 major airports.
* ACI 2006 annual report (PDF)—includes airport traffic information and forecasts.
* International Air Transport Association (IATA)—representing the world's major airlines.
Senarai lapangan terbang Jepun

Lapangan terbang di Jepun boleh dibahagikan mengikut kelas atau mengikut fungsi.
Kelas pertama/antarabangsa

Terdapat lima lapangan terbang bertaraf antarabangsa di Jepun:
* Lapangan Terbang Antarabangsa Chubu (Centrair) di Wilayah Aichi)
* Lapangan Terbang Antarabangsa Kansai, Wilayah Osaka
* Lapangan Terbang Antarabangsa Narita, Narita, Wilayah Chiba
* Lapangan Terbang Antarabangsa Osaka (Itami), Wilayah Hyogo/Osaka
* Lapangan Terbang Antarabangsa Tokyo (Haneda), Ota, Tokyo


Jepun
Lapangan terbang
Aedes

Aedes merupakan genus nyamuk yang asalnya ditemui di kawasan tropika dan subtropika, namun telah tersebar disebabkan kegiatan manusia ke seluruh dunia kecuali benua Antartika. Namanya diperolehi daripada perkataan Yunani Kuno aēdēs, yang bererti "tidak menyenangkan", kerana nyamuk ini menyebarkan beberapa penyakit berbahaya seperti demam denggi. Aedes albopictus merupakan spesies yang sering ditemui di Asia. Kakinya berbelang hitam putih. Aedes aegypti juga terkenal sebagai penyebar denggi dan demam kuning.

Kitaran hidup nyamuk aedes bermula dari telur hingga dewasa mengambil masa kira-kira satu minggu.
Tabiat nyamuk aedes

# Aedes senang dikenali dengan belang hitam putih pada badan dan kakinya
# Aedes biasanya menggigit pada awal pagi dan waktu senja
# Aedes membiak dalam air jernih yang bertakung, sama ada di dalam atau luar rumah
Tempat pembiakan nyamuk aedes

# Dalam Rumah
## Akuarium
## Perangkap semut
## Pasu Bunga
## Timba
## Tempayan
## Kolam (kolah) mandi
## Tempat air peti sejuk
# Luar Rumah
## Tayar buruk
## Tempurung kelapa
## Botol atau gelas pecah yang mengandungi air
## Salur air hujan
## Tempayan
## Pokok pisang
## Pokok keladi
## Longkang yang tersekat
## Tangki septik (terdedah)
Pencegahan pembiakan nyamuk aedes

# Salin air dalam tempayan, pasu-pasu bunga, kolam mandi tiap-tiap minggu dan basuhlah sehingga bersih sebelum mengisi air yang baru
# Buangkan air dari pinggan-pinggan alas pasu bunga seminggu sekali dan gosok pinggan-pinggan itu hingga bersih untuk memusnahkan telur nyamuk
# Tutup semua bekas menyimpan air dengan rapat untuk mencegah nyamuk daripada bertelur
# Bekas yang tidak digunakan hendaklah dikumpulkan dan dibuang ke dalam tong sampah atau ditanam
# Periksa saluran bumbung rumah seminggu sekali untuk membersihkan daun yang menyekat air daripada mengalir
# Masukkan garam sebanyak 2 sudu teh ke dalam perangkap semut untuk mencegah pembiakan nyamuk
# Peliharalah ikan seperti ikan gupi dan ikan puyu dalam tangki besar yang memakan jentik-jentik.
# Masukkan ubat pembunuh jentik-jentik (mengikut sukatan yang betul) ke dalam semua bekas menyimpan air, tiga bulan sekali

Kategori: Zoologi
Kategori: Nyamuk
Bendera Wilayah Lautan Hindi British

kiri|thumb|250px|Nisbah bendera:1:2
Bendera Wilayah Lautan Hindi British diperkenalkan pada 8 November 1990. Bendera ini serupa dengan bendera-bendera jajahan United Kingdom yang lain disebabkan adanya Union Jack di bahagian canton.

Pokok kelapa sawit dan mahkota merupakan simbol tanah jajahan British ini. Asal-usul atau makna garis berombak tidak diketahui dan rekabentuk ini merupakan sesuatu yang unik dari bendera-bendera British yang lain.

Tanah Jajahan British Lautan Hindi
Caudillo

Caudillo ([kauˈðiʎo; kau.dil.yo]; kata bahasa Sepanyol Lama: cabdillo, berakar daripada kata terbitan caput, "kepala") ialah istilah bahasa Sepanyol merujuk kepada orang kuat tentera yang turut mempunyai pengaruh kuat dalam politik.

Golongan bergelaran sedemikian biasanya terdiri daripada pegawai tentera berpangkat jeneral yang memimpin askar peribadi serta menggunakan kekuasaan tentera mereka untuk mengambilalih kuasa pemerintahan negara yang dikehendaki - lazimnya negara yang terbentuk tidak lama selepas merdeka daripada kuasa imperial lebih besar (sepertimana yang berlaku di bekas taklukan Amerika Selatan milik Empayar Sepanyol). Mereka juga kebanyakannya daripada golongan bangsawan atau pemilik tanah (hacendadoa) serta mempunyai sumber kewangan yang cukup untuk mencapai cita-cita mereka. Di samping mempunyai kemahiran dalam bidang ketenteraan, mereka mempunyai daya tarikan yang kuat untuk mendapat kesetiaan rakyat. Walaupun mereka bermula dengan menentang oligarki, namun mereka akhirnya akan cenderung terlibat dalam pemerintahan bercorak oligarki sendiri.

Terdapat seberapa tokoh yang menggunakan gelaran berpangkat sedemikian termasuklah Jeneral Juan Manuel de Rosas dan Juan Facundo Quiroga di Argentina, Gabriel García Moreno di Ecuador, Antonio López de Santa Anna dan Porfirio Díaz di Mexico, dan Rafael Leonidas Trujillo Molina di Republik Dominica. Di Sepanyol, Jeneral Francisco Franco menggelarkan dirinya el Caudillo.
Kelaziman mengikut sejarah negara
Rujukan

Kategori:Diktator
Kategori:Sepanyol
Kategori:Pangkat tentera
Kategori:Perang Dunia Kedua
Kategori:Gelaran
Parti Federalis Argentina

Parti Federalis Argentina () mewakili mereka yang menolak oligarki di Buenos Aires dan mahukan kuasa autonomi bagi setiap wilayah di Argentina. Mereka mendapat sokongan padu pihak caudillo dengan tentera gaucho. Pemimpin mereka Jeneral Juan Manuel de Rosas , merupakan federalist pertama memerintah Argentina dan telah memerintah secara kuku besi antara 1835 hingga 1852. Ironisnya, ketua puak federalis ini, telah berjaya untuk menyatukan negara di bawah pemerintahannya, berbanding puak centralista.
Lihat juga

* Federalisme

Kategori:Federalisme
Konservatisme

Konservatisme adalah falsafah politik dan sosial yang mempromosikan institusi sosial tradisional dalam konteks budaya dan tamadun. Prinsip-prinsip utama konservatisme termasuk tradisi, masyarakat organik, hierarki, pihak berkuasa, dan hak milik. Konservatif berusaha untuk memelihara pelbagai institusi seperti agama, kerajaan parlimen, dan norma-norma tradisi yang lain, dengan tujuan menekankan kestabilan sosial dan kesinambungan. Unsur-unsur yang lebih tradisional serta reaksioner menentang modenisme dan mencari kembali kepada "cara hidup yang lampau".

Penggunaan pertama istilah ini dalam konteks politik berasal pada tahun 1818 oleh François-René de Chateaubriand pada masa Pemulihan Bourbon yang berusaha untuk memadam polisi-polisi yang dibuat ketika Revolusi Perancis dengan akhbar menamakannya La Conservateur. Dalam sejarah, ia dikaitkan dengan politik haluan kanan, istilah itu telah digunakan untuk menggambarkan pelbagai pandangan. Tidak ada satu set dasar yang dianggap sebagai konservatif kerana makna konservatisme bergantung pada apa yang dianggap tradisional di suatu tempat dan masa tertentu (contoh: Di Amerika Syarikat, hak milik senjata api dianggapi suatu nilai Konservatisme, manakala di Malaysia ia bukanlah suatu perkara yang penting). Oleh itu, konservatif dari pelbagai bahagian dunia yang menegakkan nilai tradisi masing-masing mungkin tidak akan bersetuju diantara satu sama lain dalam pelbagai isu, terutama libatkan negara. Edmund Burke, ahli politik abad ke-18 yang menentang Revolusi Perancis, tetapi menyokong Revolusi Amerika, dikreditkan sebagai salah satu pencipta teori utama konservatisme di Great Britain pada 1790.

Menurut Quintin Hogg, pengerusi Parti Konservatif Britain pada tahun 1959: "Konservatisme tidak begitu banyak falsafah sebagai sikap, kekuatan yang tetap, melaksanakan fungsi abadi dalam pembangunan masyarakat yang bebas, dan bersamaan dengan yang mendalam dan kekal keperluan sifat manusia itu sendiri." Berbeza dengan takrif konservatisme berasaskan tradisi, beberapa ahli teori politik seperti Corey Robin mendefinisikan konservatisme terutamanya dari segi pertahanan umum terhadap ketidaksamaan sosial dan ekonomi. Dari perspektif ini, konservatisme adalah kurang usaha untuk menegakkan institusi tradisional dan banyak lagi, "meditasi tentang dan pengetapan teori-pengalaman yang dirasakan mempunyai kuasa, melihatnya terancam, dan cuba memenangkannya kembali"
Rujukan

Kategori:Ideologi politik
Jelutung

Pokok Jelutong () ialah satu spesies tumbuhan dalam famili Apocynaceae yang tersebar dari Semenanjung Tanah Melayu, Pulau Sumatra dan Pulau Borneo. Pokok ini biasa terdapat di hutan pamah. Nama botaninya Dyera costulata.

Pokok Jelutong ditebang bagi kayunya. Bersama pokok balsa ia secara teknikal merupakan kayu keras dengan banyak ciri-ciri yang sama. Ciri-ciri seperti kepadatan rendah, urat lurus dan tekstur halus bererti ia mudah digunakan dan dengan itu popular dikalangan pembuat model dan dalam perdagangan pola. Akarnya juga boleh digunakan bagi pengganti gabus.

Tambahan lagi, Jelutong boleh ditoreh bagi getahnya dan dari 1920-an sehingga 1960-an, getah Jelutong merupakan sumber penting bagi gula-gula getah.

Pokok Jelutong secara tradisi telah lampau tuai dan merupakan spesies terancam dikebanyakan tempat. Bagaimanapun, disebabkan ia cepat tumbuh, tahan lasak, dan usaha penanaman semula yang kuat, kepupusannya tidak mungkin. Ia merupakan spesies pokok yang dilindungi di sebahagian Malaysia dan Thailand. Pokok ini ditanam secara peredagangan bagi mendapatkan kayu balak.
Ciri-ciri fizikal

Silara Pokok Jelutong amat padat dan berbentuk kubah. Ciri-ciri fizikal yang lain adalah seperti berikut:
* Kulit kayu: Biasa berwarna kelabu. Kulit ini meleleh banyak getah atau lateks putih yang digelarkan "getah jelutong" dan digunakan untuk membuat gula-gula getah.
* Daun: Besar dan disusun dalam pusaran yang terdiri daripada 6-8 helai daun.
* Bunga: Membuka pada waktu petang, antara pukul 5-7. Bunga putih akan luruh 12 jam kemudian. Secara amnya, semua pokok di dalam sesuatu kawasan akan luruh daun dan bunganya dengan serentak, walaupun kejadian ini tidak dijumpai di dalam hutan.
* Buah: Masak menjadi lenggai kembar terlangkup yang besar selepas 2-3 bulan.
Rujukan

* Phang Wien Ho et al. A Guide to the Botanic Gardens Jungle. Pusat Sains Singapura (1983). ISBN 9971-88-010-5.
Pautan luar

* Profil spesies di Sistem Maklumat Biokepelbagaian Malaysia
* Profil spesies di Flora and Fauna Web Lembaga Taman Negara Singapura
* Gambar pokok Jelutong di Jabatan Perhutanan Negeri Johor.
* Jelutong: Pokok getah tempatan, Laman FRIM.
Jelutong
Kurikulum

Di dalam pendidikan formal, satu kurikulum adalah merupakan satu set kursus, dan isi kandungannya, yang ditawarkan di sebuah sekolah atau universiti. Sebagai satu idea, kurikulum berasal dari perkataan Latin bermaksud kursus perlumbaan, yang merujuk kepada kursus-kursus deeds dan pengalaman bagaimana kanak-kanak membesar dan baligh menjadi dewasa.
Makna Kurikulum

Kurikulum merupakan skop dan isi kandungan sesuatu mata pelajaran di institusi pendidikan seperti sekolah dan universiti yang mencakupi pembelajaran samada di dalam mahupun di luar kelas . Lazimnya ia ditentukan oleh Kementerian Pendidikan negara masing-masing tetapi guru juga memainkan peranan dalam menentukan kurikulum mata pelajaran yang diajarinya.
Pautan luar

* Laman Rasmi Pusat Perkembangan Kurikulum Malaysia
* Pengurusan kurikulum sekolah kurang murid di Daerah Kota Tinggi, Johor

Kategori:Pendidikan
Sekolah

.]]

Sekolah ( pinjaman Portugis escola turunan Latin schola serapan Yunani σχολεῖον skholeion terbitan σχολή skholē "langgang [kerja berat untuk melakukan tugasan utama lain]") merupakan sebuah bangunan atau tempat yang berfungsi memberikan pendidikan kepada pelajar yakni sesiapa sahaja yang menuntut atau belajar di situ. Struktur sekolah moden mungkin dilengkapi dengan kemudahan teknologi maklumat atau sekadar bilik darjah sahaja. Selain itu, sekolah biasanya mempunyai beberapa tenaga pengajar atau guru untuk mendidik dan membimbing pelajar.

Biasanya seorang itu akan melalui beberapa jenis sekolah dan institusi pendidikan bermula dari tadika, sekolah rendah, sekolah menengah dan akhirnya ke universiti.

Namun demikian, sekolah tidak semestinya bangunan yang lain dari rumah seseorang. Misalnya di Amerika Syarikat, seseorang itu tidak semestinya belajar di sekolah kerana pelajar tersebut boleh belajar di rumah. Kaedah ini juga dikenali sebagai home-schooling.

Kebanyakan negara mempunyai sistem pendidikan formal, yang biasanya wajib. Dalam sistem ini, pelajar bergerak melalui beberapa siri sekolah. Nama sekolah-sekolah ini berbeza di setiap negara, tetapi secara umumnya, sekolah rendah dan sekolah menengah yang masing-masing dikhaskan untuk kanak-kanak kecil dan remaja yang sudah tamat pendidikan rendah, disenaraikan.

Binaan pertama yang didirikan dalam rantau Nusantara yang dilihat menepati ciri suatu "sekolah" moden terletak dalam pekarangan Gereja St. Paul di puncak Bukit Melaka dalam Melaka moden untuk para penuntut di bawah kelompok Yesuit pimpinan Francisco Xavier, ia dilancarkan Pd. Francisco Peres dan Pd. Roque de Oliveira pada 29 Mei 1548.
Sekolah-sekolah di Malaysia

, Malaysia.]]

Di Malaysia terdapat beberapa jenis sekolah seperti:
* Maktab Rendah Sains MARA - Sekolah bagi pelajar cemerlang yang diuruskan oleh Majlis Amanah Rakyat (MARA)
* Sekolah berasrama penuh - sekolah menengah berasrama penuh dibawah penyeliaan Kementerian Pelajaran
* Sekolah pondok - sekolah agama di kampung
* Sekolah bestari - sekolah moden dengan infrastruktur yang bagus
* Sekolah khas - sekolah untuk pelajar istimewa
Lihat juga

* Audit Kewangan Sekolah
* Sekolah Selamat
Rujukan

*
Karas

Pokok Karas ialah salah satu daripada lapan spesies dalam genus Aquilaria yang berasal dari Asia Tenggara, khususnya di hutan hujan Indonesia, Malaysia, Thailand, Kemboja, Laos, Vietnam, dan India utara. Tergolong dalam famili Thymelaeaceae, nama botaninya Aquilaria malaccensis Lamk. Jenis ini dapat dijumpai di Bangladesh, Bhutan, India, Indonesia, Iran, Laos, Malaysia, Myanmar, Filipina, Singapura, dan Thailand. Tumbuhan ini terancam pupus kerana kerosakan habitat didorong nilai ekonomi tingginya.

Aquilaria malaccensis adalah sumber utama gaharu, suatu produk rempah-rempah berbentuk kayu dengan resin beraroma wangi yang seperti campuran minyak wangi dan setanggi.
Pemerian

Pokok Karas tumbuh sehingga 6-20,40 meter tinggi dengan diameter lebih dari 60 cm. Batangnya lurus, tidak berbanir. Kulit batangnya halus, dengan warna coklat keputih-putihan. Tajuknya bulat, lebat, dengan percabangan mengufuk. Daunnya tunggal, tebal, bentuknya jorong hingga jorong-melanset, dan panjang. disusun berselang-seli mempunyai garisan tepi yang penuh dan hujung yang pendek dan tirus. Saiznya 5 - 11 sentimeter panjang, dan 2 - 4 sentimeter lebar. Bunga pokok karas berwarna hijau kuningan, dan dihasilkan dalam umbel; buahnya ialah sebiji kapsul berbentuk telur terbalik berkayu sepanjang 2.5 - 3 sentimeter, dan berbulu halus. Untuk pembudidayaan, pernah dicuba dengan biji. Percambahan biji dapat mencapai 47%. Dalam waktu tiga tahun saja, setelah disemai, pohon muda gaharu dapat mencapai tinggu 2,5 m.
Penggunaan

thumb|Kepingan kayu gaharu
Pokok Karas paling terkenal untuk kayunya yang diisi tepu dengan damar. Kayu Pokok Aras merupakan salah satu daripada kayu yang termahal di dunia, dan dihargai dalam banyak budaya disebabkan kewangiannya, dan digunakan secara meluas untuk dupa dan minyak wangi.

Pengurangan Pokok Karas yang liar yang diakibatkan oleh penebangan sembarangan telah menyebabkan pokok ini disenaraikan sebagai salah satu spesies terancam. Kini, projek-projek telah dilaksanakan di sebilangan negara Asia Tenggara untuk menanam Pokok Karas supaya dapat menghasilkan kayu dengan cara yang dapat dikekalkan.
Rujukan


Lihat juga

* Senarai pokok

Karas
Kasai daun besar

Kasai daun besar atau matoa merupakan sejenis tumbuhan yang terdapat di hutan Malaysia serta di negara-negara Asia tenggara yang lain. Nama botaninya pokok Pometia pinnata Forst.

Pohon matoa umumnya berbuah sekali dalam setahun. Biasanya, pohon ini berbunga pada bulan Julai sampai Oktober dan berbuah tiga atau empat bulan kemudian, Buah matoa memiliki rasa yang manis.
Lihat juga

* Senarai pokok

Kasai Daun Besar
Atmosfera Bumi

Atmosfera Bumi ialah suatu lapisan gas yang melitupi bumi, dikekalkan di tempatnya oleh graviti bumi. Atmosfera melindungi hidupan di Bumi dengan menyerap pancaran matahari ultraungu yang memanaskan permukaan menerusi penahanan haba (kesan rumah hijau) dan mengurangkan suhu lampau di antara siang dan malam (kepelbagaian suhu harian). Kajian tentang atmosfera mula-mula dilakukan untuk memecahkan masalah cuaca, fenomena pembiasan sinar matahari ketika terbit dan tenggelam, serta kerdipan bintang. Dengan peralatan yang sensitif yang dipasang di kawasan angkasa, kita dapat memperoleh pemahaman yang lebih baik tentang atmosfera serta fenomena-fenomena yang terjadi di dalamnya.

Atmosfera bumi terdiri daripada (mengikut isipadu): nitrogen (78 %) dan oksigen (21 %), dengan sedikit argon (1 %), karbon dioksida, wap air dan gas lainnya. Atmosfera melindungi kehidupan di bumi dengan menyerap radiasi sinar ultraungu dari matahari dan mengurangkan suhu ekstrem di antara siang dan malam. 75 % dari atmosfera bumi ada dalam 11 km dari permukaan tanah. Atmosfera tidak mempunyai sempadan mendadak, tetapi menipis perlahan-lahan dengan bertambahnya ketinggian, dan tidak ada batas pasti antara atmosfera dan angkasa lepas. Garisan Karman, pada 100 km (62 batu), sering juga digunakan sebagai sempadan antara atmosfera dan angkasa.
Lapisan atmosfera

thumb|320px|Lapisan atmosfera bumi
Atmosfera terdiri daripada beberapa lapisan, yang dinamai menurut fenomena yang terjadi di lapisan tersebut. Peralihan antara lapisan yang satu dengan yang lain berlaku secara bertahap. Lapisan udara ini boleh dibahagikan kepada:

* Troposfera
* Stratosfera
* Mesosfera
* Termosfera
* Eksosfera
Tekanan atmosfera

Tekanan atmofera disebabkan oleh udara yang mempunyai berat. Ini bermakna tekanan atmosfera berbeza mengikut lokasi dan masa kerana jumlah udara (dan beratnya) di permukaan bumi berbeza mengikut tempat dan masa. Secara kasarnya, tekanan atmosfera jatuh kira-kira 50% pada ketinggian altitud 5 km (ataupun jumlah berat atmosfera di bawah 5 km adalah separuh daripada jumlah berat keseluruhan atmosfera). Tekanan atmosfera biasa di permukaan laut ialah sekitar 101.3 kilopascal (kPa) dan dipanggil 1 Atm.
Komposisi atmosfera bumi

Atmosfera tersusun oleh:
thumb|Carta pai komposisi udara di atmosfera
* Nitrogen (N_2, 78.17 \%)

* Oksigen (O_2, 20.97 \%)
* Argon (Ar, 0.9 \%)
* Air (H_2O, 0-7 \%)
* Ozon (O, 0-0.01 \%)
* Karbon dioksida (CO_2, 0.01-0.1 \%)
Pautan luar

* Atmosfera dan Magnetosfera

Kategori:Bahan pendingin
Kategori:Atmosfera


kg:Mwela
ku:Hewa
to:ʻea
hu:Homoszféra
sq:Ajri
tg:Ҳаво